หุ้นใหญ่หนุน SET ปิดบวก 6 จุด แวลู่บางเบาต่อเนื่อง หลังเข้าช่วงหยุดยาว-ไร้ปัจจัยใหม่หนุน
หุ้นใหญ่หนุน SET ปิดบวก 6 จุด แวลู่บางเบาต่อเนื่อง หลังเข้าช่วงหยุดยาว-ไร้ปัจจัยใหม่หนุน โดยดัชนีปิดตลาดวันนี้ ที่ระดับ 1,579.03 จุด บวก 6.03 จุด หรือ 0.28% มูลค่าการซื้อขาย 2.84 หมื่นล้านบาท 
26 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,579.03 จุด บวก 6.03 จุด หรือ 0.28% มูลค่าการซื้อขาย 2.84 หมื่นล้านบาท
10 หุ้นดันดัชนีวันนี้

ด้าน น.ส.จิตรา อมรธรรม รองกรรมการผู้จัดการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ทรงตัวในแดนบวกได้ แต่วอลุ่มเทรดบางหลังเข้าสู่ช่วงเทศกาลแล้ว ส่งผลให้แรงขายของนักลงทุนต่างชาติหายไป ทำให้หุ้นบวกได้บ้าง ส่วนกองทุนก็คงจะซื้อเข้าพอร์ตแต่ก็ไม่มาก เพราะยังระมัดระวังการลงทุนอยู่ และก็ยังมีความคาดหวังเม็ดเงินจากองทุนรวมหุ้นระยะยาว (LTF) ที่จะเข้ามาช่วยหนุนตลาดฯได้บ้าง แม้จะมีไม่มากเท่าใด
ทั้งนี้ วันนี้ตลาดฯได้รับแรงหนุนจากหุ้น GPSC และ AOT โดยตลาดฯไม่มีปัจจัยใหม่เข้ามา ด้านตลาดหุ้นในภูมิภาคเอเชียวันนี้ก็เคลื่อนไหวทั้งในแดนบวก-ลบสลับกันเล็กน้อย
สำหรับแนวโน้มการลงทุนในวันพรุ่งนี้ (27 ธ.ค.) น.ส.จิตรา กล่าวว่า ตลาดฯคงจะแกว่งแคบไม่แตกต่างจากวันนี้มากนัก โดยวอลุ่มเทรดคงจะบางเช่นกัน พร้อมให้แนวรับ 1,570 จุด ส่วนแนวต้าน 1,580 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GPSC      มูลค่าการซื้อขาย 1,219.75  ล้านบาท ปิดที่  85.00 บาท  เพิ่มขึ้น 0.50 บาท
AOT       มูลค่าการซื้อขาย 1,131.03  ล้านบาท ปิดที่  74.75 บาท  เพิ่มขึ้น 0.75 บาท
GULF      มูลค่าการซื้อขาย   933.27  ล้านบาท ปิดที่ 164.00 บาท  ลดลง  0.50 บาท
KCE       มูลค่าการซื้อขาย   747.05  ล้านบาท ปิดที่  25.00 บาท  เพิ่มขึ้น 2.20 บาท
SCB       มูลค่าการซื้อขาย   629.99  ล้านบาท ปิดที่ 119.00 บาท  ลดลง  0.50 บาท
 
ตลาดหุ้นเอเชีย
